Cabak berkuping (burung)

Cabak berkuping (Nyctiphrynus mcleodii) ialah spesies tukang dalam keluarga Caprimulgidae. Ia endemik di Meksiko.

 Taksonomi dan sistematik 
Ia kadangkala diletakkan dalam genus Otophanes. Dua subspesies diiktiraf oleh kebanyakan pihak berkuasa, spesies penama Nyctiphrynus mcleodii mcleodii dan N. m. rayi. Walau bagaimanapun, sesetengah pengarang berpendapat bahawa subspesies keduanya tidak sah.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, and C. L. Wood. 2021. HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Cleere, N. and G. M. Kirwan (2020). 

 Pemerihalan 
Panjangnya ialah . Berat jantan ialah  dan betina . Bahagian atas subspesies penama kelabu bertompok hitam dan putih pada sayap. Jalur putih yang lebih lebar pada tekak mengelilingi lehernya. Ia berbulu gombak yang menonjol sebagai "jumbai telinga". Dadanya kelabu dan perutnya kuning pucat bertompok putih. Bulu ekornya kecuali pasangan tengah berhujung putih. Terdapat juga bentuk karat yang keseluruhannya lelang hingga perang kemerahan. N. m. rayi mempunyai bahagian bawah yang lebih gelap dan kelabu dan tompok putih pada sayapnya lebih kecil.Cleere, N. and G. M. Kirwan (2020). 

 Taburan dan habitat 
Ia ditemui di sebahagian besar panjang Meksiko barat. N. m. mcleodii ditemui dari Cihuahua dan Sonora ke selatan ke Jalisko dan Kolima. N. m. rayi terdapat di Guerrero dan Oaksaka. Semua rakaman di negeri terakhir adalah antara Februari dan Mei, menunjukkan beberapa pergerakan bermusim. Ia kebanyakannya mendiami hutan pain/oak atau oak terbuka di kawasan pergunungan separa gersang. Ia juga boleh ditemui di parit berhutan, lereng bukit di bawah hutan awan, dan ladang bertumbuhan. Dalam ketinggian, julatnya kebanyakannya dari  tetapi telah dirakamkan sehingga .Cleere, N. and G. M. Kirwan (2020). 

 Tingkah laku 

 Pemakanan 
Ia meramu serangga dengan menangkap mangsa dari pokok atau tanah. Kumbang dan rama-rama nampaknya membentuk sebahagian besar dietnya.Cleere, N. and G. M. Kirwan (2020). 

 Pembiakan 
Ia nampaknya membiak antara April dan Jun. Dua biji telur sesangkak ditelurkan terus ke atas tanah dan kedua-dua jantina mengeramkannya.Cleere, N. and G. M. Kirwan (2020). 

 Vokalisasi 
Seruannya ialah "piiyo atau piijo yang kuat dan tiba-tiba yang berakhir dengan tegas", dan dibunyikan pada waktu malam dari tenggeran atau tanah. Ia juga membuat bunyi "teu-uu-uu' yang menurun dan goyah." Seruannya termasuklah nada "gwik", "wuik", dan "cak".Cleere, N. and G. M. Kirwan (2020). 

 Status 
IUCN pada asalnya menilainya sebagai Hampir Terancam tetapi sejak 2004 telah menilainya sebagai Kurang Membimbangkan. Ia mempunyai julat dan populasi yang besar, walaupun bilangannya semakin berkurang. Tiada ancaman segera telah dikenalpasti.BirdLife International (2020). "Eared Poorwill Nyctiphrynus mcleodii". IUCN Red List of Threatened Species. 2020. Retrieved 12 October 2021.

 Rujukan 

Kategori:Nyctiphrynus
Kategori:Spesies kurang membimbangkan Senarai Merah IUCN